CELEX: 62013CN0081
Language: bg
Date: 2013-02-15 00:00:00
Title: Дело C-81/13: Жалба, подадена на 15 февруари 2013 г. — Обединено кралство Великобритания и Северна Ирландия/Съвет на Европейския съюз

20.4.2013   
            
            
               BG
            
            
               Официален вестник на Европейския съюз
            
            
               C 114/26
            
         Жалба, подадена на 15 февруари 2013 г. — Обединено кралство Великобритания и Северна Ирландия/Съвет на Европейския съюз
   (Дело C-81/13)
   2013/C 114/41
   Език на производството: английски
   
      Страни
   
   
      Жалбоподател: Обединено кралство Великобритания и Северна Ирландия (представители: C. Murrell, A. Dashwood QC)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени Решение 2012/776/ЕС на Съвета от 6 декември 2012 година относно позицията, която да бъде взета от името на Европейския съюз в рамките на Съвета за асоцииране, създаден със Споразумението за асоцииране между Европейската икономическа общност и Турция, по отношение на приемането на разпоредби относно координацията на системите за социална сигурност (1),
            
         
               —
            
            
               да се осъди Съветът да заплати съдебните разноски.
            
         
      Правни основания и основни доводи
   
   
               1.
            
            
               С жалба по член 263 ДФЕС Обединеното кралство Великобритания и Северна Ирландия иска отмяна съгласно член 264 ДФЕС на Решение 2012/776/ЕС на Съвета от 6 декември 2012 година относно позицията, която да бъде взета от името на Европейския съюз в рамките на Съвета за асоцииране, създаден със Споразумението за асоцииране между Европейската икономическа общност и Турция, по отношение на приемането на разпоредби относно координацията на системите за социална сигурност.
            
         
               2.
            
            
               Обединеното кралство моли Съда:
               
                           i)
                        
                        
                           да отмени решението;
                        
                     
                           ii)
                        
                        
                           да осъди Съвета да заплати съдебните разноски.
                        
                     
         
               3.
            
            
               Член 48 ДФЕС е посочен в решението като материалноправното основание за приемането му.
            
         
               4.
            
            
               Предложението за решение на Съвета за асоцииране, приложено към решението на Съвета, ще отмени и замени Решение № 3/80 на Съвета за асоцииране за прилагането на схемите за социална сигурност на държавите — членки на Европейските общности, спрямо турски работници и членовете на техните семейства.
            
         
               5.
            
            
               Според Обединеното кралство член 48 ДФЕС не може да бъде материалноправното основание за мерки, които ще породят подобни последици. Тази разпоредба има за цел да улесни свободното движение на гражданите на държавите членки в рамките на вътрешния пазар. Правилното правно основание е член 79, параграф 2, буква б) ДФЕС. Той предоставя правомощие за приемане на мерки относно „определянето на правата на гражданите на трети страни, пребиваващи законно в дадена държава членка, включително условията за свобода на движение и пребиваване в другите държави членки“. Решението на Съвета е именно такава мярка.
            
         
               6.
            
            
               Член 79, параграф 2, буква б) ДФЕС се съдържа в дял V от Част трета на ДФЕС. Съгласно Протокол № 21 към Договорите мерките, приети съгласно дял V, не са приложими за Обединеното кралство (или Ирландия) освен ако то не заяви намерението си да „участва“. Поради погрешния избор на член 48 ДФЕС като материалноправно основание на решението вместо член 79, параграф 2, буква б) ДФЕС Съветът е отказал да признае правото на Обединеното кралство да не участва в приемането на решението и да не бъде обвързано от него.
            
         
               7.
            
            
               Ето защо се иска отмяната на Решение 2012/776/ЕС на Съвета с мотива, че то е прието на погрешно правно основание, което води до непризнаване на правата на Обединеното кралство по Протокол № 21.
            
         
               8.
            
            
               В подкрепа на това твърдение Обединеното кралство се позовава на изричния текст на член 48 и член 79, параграф 2, буква б) ДФЕС, тълкувани с оглед на мястото им в Договора и на съдебната практика. То изтъква също обстоятелството, че Решение 2012/776/ЕС на Съвета е почти идентично с девет решения на Съвета, приети съгласно други споразумения за асоцииране на основание член 79, параграф 2, буква б).
            
         
      (1)  ОВ L 340, стр. 19